একাদশ সংসদ নির্বাচনকে ঘিরে শান্তি শৃঙ্খলা রক্ষায় অসামরিক প্রশাসনকে সহায়তায় নির্বাচনে এইড টু দ্য সিভিল পাওয়ার বিধানের অধীনে সেনাবাহিনীর সদস্যদের মোতায়েনের কথা উল্লেখ করেছেন সিইসি। তিনি জানান, নিরাপত্তা রক্ষায় বিভিন্ন বাহিনীর ৬ লাখের বেশি সদস্য মোতায়েন করা হবে। এর মধ্যে থাকবে—পুলিশ, বর্ডার গার্ড বাংলাদেশ (বিজিবি), কোস্টগার্ড, র‍্যাপিড অ্যাকশন ব্যাটালিয়ন (র‍্যাব), আনসার ও গ্রাম প্রতিরক্ষা বাহিনীর সদস্যরা।